Smuglerfly kom for nær president Obama
Om bord i småflyet ble det funnet 10 kilo marihuana. De to F-16-flyene ble umiddelbart satt på vingene da det ble meldt om en inntrenger i luftrommet rundt den internasjonale flyplassen i Los Angeles. Det var et Cessna 182-fly som var kommet for nær presidentens helikopter. Det ble opprettet kontakt med piloten, og vedkommende ble eskortert til flyplassen i Long Beach. Piloten er nå avhørt. Han skal ikke ha hatt onde hensikter med flyturen, men risikerer likevel rettsforfølgelse for marihuanabesittelsen.
Snakk om å være på feil sted til feil tid! Smuglerflyet ble avskåret av F-16-fly da det kom for nær president Barack Obamas helikopter.